  Анжелика Тихонова корреспондент 14-тӥ куартолэзьлы Удмуртиын эшшо 44 адями коронавирусэн черлаз. Висьыны усемъёс пӧлын 14 аресозь 11 пиналъёс но 65 арессэс ортчем вить кунмуртъёс. Со сярысь элькунысь оперативной штаб ивортӥз. Диагноззы Ижкарын 16 улӥсьёслэн зэмаз, Балезино ёросын – сизьым, Алнаш ёросын – вить, Юкаменск ёросын – ньыль, Кез ёросын – куинь, Грак, Дэри, Пичи Пурга ёросъёсын – быдэн кык, Воткаын, Вотка, Сюмси ёросъёсын – быдэн одӥг. 50 адями висёнэз вормиз. Кык мурт улонысь кошкиз: воргоронъёслы 79 но 85 арес вал Туннэ нуналлы Удмуртиын выль коронавирус инфекциен черлан 33 сюрс 432 учыр лабораториосын зэматэмын. 30 сюрс 244 адями йӧназ, 429 мурт кулӥз. Элькунын выль коронавирус инфекцилы 1 миллион 100 сюрс 303 эскеронъёс ортчытӥзы, берло нуналскын – 3 сюрс 507. 14-тӥ куартолэзьлы Удмуртиын 102 сюрс 943 адями коронавируслэсь прививка пуктӥз, со пӧлысь 72 сюрс 789-эз кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  